
	РЕПУБЛИКА СРБИЈА
ГРАД СМЕДЕРЕВО
ГРАДСКА ИЗБОРНА КОМИСИЈА
ГРАДА СМЕДЕРЕВА
Број:  013-220/2026 од  20.10.2026. године
Смедерево



З А П И С Н И К


Са 8. седнице Градске изборне комисије (у даљем тексту: Комисија), одржане дана 20.10.2026. године, са почетком у 15:30 часовa, у згради Градске управе града Смедерева, Улица Омладинска број 1.
 Седници ГИК-а присуствују:

1. Иван Михаиловић, председник Комисије
1. Наташа Величковић, заменица председника Комисије
1. Милко Мишковић, секретар Комисије
1. Срђан Ивковић, заменик члана
1. Немања Анђелић, члан
1. Алекса Кузмановић, заменик члана
1. Јелена Сретеновић, члан
1. Јелена Видосављевић, заменик члана
1. Милорад Живанић, члан
1. Биљана Анђелковић, заменик члана
1. Наташа Штелц, члан
1. Саша Марић, члан
1. Данијел Милосављевић, члан
1. Милош Ерић, заменик члана
1. Горан Антић, члан
1. Срђан Стојановић, заменик члана
1. Драган Пал, члан
1. Ана Стојановић, заменик члана
1. Данијела Радосављевић, члан
1. Предраг Николић, заменик члана
1. Јован Милетић, заменик члана
1. Јелена Петковић, заменик члана



Председник ГИК-а Иван Михаиловић отворио је седницу и поздравио присутне. Након извршеног прозивања, председник ГИК-а је констатовао да седници присуствују 22 члана и заменика чланова у сталном и проширеном саставу, да постоји кворум за пуноважно одлучивање и да заменик члана нема право да гласа уколико је члан Градске изборне комисије присутан на седници. 

Пре предлагања дневног реда, председник ГИК-а је прочитао Записник о извршеној примопредаји изборног материјала између координатора РИК-а и ГИК града Смедерева сачињен дана 20. октобра 2026. године, те како није било никаквих примедби, ставио је исти на гласање и констатовао да је Записник усвојен са 15 гласова (једногласно).








Затим, председник ГИК-а предложио је следећи:


Д Н Е В Н И  Р Е Д

[bookmark: _Hlk153021500]
1. ОРГАНИЗАЦИОНА ПИТАЊА ПОВОДОМ ПАКОВАЊА ИЗБОРНОГ МАТЕРИЈАЛА И ПРИМОПРЕДАЈЕ ИСТОГ БИРАЧКИМ ОДБОРИМА НА ТЕРИТОРИЈИ ГРАДА СМЕДЕРЕВА, РАДИ СПРОВОЂЕЊА ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РЕПУБЛИКЕ СРБИЈЕ, РАСПИСАНИХ ЗА 25. ОКТОБАР 2026. ГОДИНЕ

2. РАЗНО



Председник ГИК-а је позвао присутне на дискусију поводом предложеног дневног реда. Kако се нико није јавио за реч, приступило се гласању и Градска изборна комисија града Смедерева је са 15 гласова (једногласно) усвојила предложени дневни ред.

[bookmark: _Hlk152347447]Тачка 1.

[bookmark: _Hlk226615609]Председник ГИК-а је по првој тачки дневног реда - 1. ОРГАНИЗАЦИОНА ПИТАЊА ПОВОДОМ ПАКОВАЊА ИЗБОРНОГ МАТЕРИЈАЛА И ПРИМОПРЕДАЈЕ ИСТОГ БИРАЧКИМ ОДБОРИМА НА ТЕРИТОРИЈИ ГРАДА СМЕДЕРЕВА, РАДИ СПРОВОЂЕЊА ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РЕПУБЛИКЕ СРБИЈЕ, РАСПИСАНИХ ЗА 25. ОКТОБАР 2026. ГОДИНЕ, предложио да се паковање изборног материјала организује за среду, 21. октобра 2026. године, у Пленумској сали Градске управе града Смедерева, са почетком у 11 часова, а да се примопредаја истог бирачким одборима организује за петак, 23. октобра 2026. године, са почетком у 11 часова. При томе, председник ГИК-а је напоменуо да је последњи рок за примопредају изборног материјала бирачким одборима петак, 23. октобар 2026. године, до поноћи. 
Председник ГИК-а отворио је дискусију.
У току дискусије сви чланови и заменици чланова Комисије сагласили су се са наведеним предлогом председника ГИК-а. Затим, извршена је организациона подела активности током паковања изборног материјала, с чиме су се такође сагласили сви чланови и заменици чланова Комисије.

Након тога, председник Комисије закључио је дискусију и прешао на другу тачку дневног реда. 

Тачка 2.
                                                       
Председник ГИК - а је отворио тачку разно.
Како се нико није јавио за дискусију, председник ГИК-а се присутнима захвалио на сарадњи и закључио седницу у 16:06 часова.



             
      СЕКРЕТАР                                                                                         ПРЕДСЕДНИК    

            Милко Мишковић, с.р.					    	   Иван Михаиловић, с.р.



